google/wiki40b huggingface dataset:
Australian Pink Floyd Show

Členovia skupiny

Počas existencie skupiny sa v nej vystriedalo niekoľko hudobníkov:
Cerny

Poloha

Obec má rozlohu 17,13 km². Najvyšší bod je položený 152 m n. m. a najnižší bod 52 m n. m.

Obyvateľstvo

Počet obyvateľov obce je 3 310 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cerro Azul (Čile)

Sopečná činnosť

Prvá erupcia bola zanamenaná v roku 1846, odvtedy vulkán Cerro Azul eruptoval ešte 11 krát. V roku 1916 začala jedna z najväčších explozívnych erupcií 20. storočia - sopka vyvrhla viac ako 9,5 km³ dacitovej tefry a sopečného prachu. Koniec aktivity nastal po 15-tich rokoch - 21. apríla 1931. Neskôr bol Cerro Azul aktívny v rokoch 1933, 1949 a 1967
Mondonville-Saint-Jean

Poloha

Obec má rozlohu 5,44 km². Najvyšší bod je položený 154 m n. m. a najnižší bod 147 m n. m.

Obyvateľstvo

Počet obyvateľov obce je 89 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parafráza (jazykoveda)

Parafráza je lingvistická operácia, ktorá spočíva vo vyjadrení toho istého obsahu, ako má východiskový výraz, konštrukcia alebo výpoveď, inými výrazovými prostriedkami. Parafrázovanie súvisí so synonymickým vyjadrovaním.
Parafrázou však môže dôjsť aj drobnému až podstatnému sémantickému posunu.
Plogoff

Poloha

Obec má rozlohu 11,73 km². Najvyšší bod je položený 80 m n. m. a najnižší bod 0 m n. m.

Obyvateľstvo

Počet obyvateľov obce je 1 371 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moïta

Poloha

Obec má rozlohu 5,71 km². Najvyšší bod je položený 1 160 m n. m. a najnižší bod 220 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bény-sur-Mer

Poloha

Obec má rozlohu 6,65 km². Najvyšší bod je položený 65 m n. m. a najnižší bod 10 m n. m.

Obyvateľstvo

Počet obyvateľov obce je 348 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asnan

Poloha

Obec má rozlohu 4,77 km². Najvyšší bod je položený 393 m n. m. a najnižší bod 223 m n. m.

Obyvateľstvo

Počet obyvateľov obce je 128 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Puebla (mesto)

Dejiny

Mesto hralo významnú úlohu pri invázii Španielov do Mexika v 16. storočí. Bolo založené v roku 1531 s cieľom zatieniť náboženský vplyv predkolumbovskej Choluly. V roku 1811 bolo druhým najväčším mexickým mestom. Koncom 19. storočia ho predstihla Guadalajara. 40 km západne od Puebly leží aktívna sopka Popocatépetl, ktorá je dobre viditeľná. Cesta do mesta Mexiko vedie cez priesmyk Paso de Cortéz, medzi Popocatepetlom a Iztou.
Pretože sa v blízkosti mesta nachádzajú tri sopky, La Malinche, Popocatépetl a Iztaccíhuatl, je často postihnuté zemetrasením. Mohutné zemetrasenie z roku 1999 poškodilo niektoré historické budovy a kostoly, ktoré sa dodnes rekonštruujú. 
Puebla je preslávená svojou keramikou, pôvodne modrobielou, dovezenou zo Španielska. Dnes sa na kachle používa široká škála farieb -červené, oranžové, žlté i zelené. Farebné kachle sú na fasádach i lavičkách. Na miestnom trhu neďaleko centra je možné kúpiť veľa keramiky rôzneho druhu.
Číža

Prameň

Potok pramení v Slanských vrchoch na juhovýchodnom svahu Kapovne (703,8 m n. m.) v nadmorskej výške cca 460 m n. m.

Smer toku

V pramennej oblasti tečie na krátkom úseku najprv na juhovýchod, následne pokračuje na juh. Medzi sútokom s prítokom spod Dlhého vrchu a Teplickým rybníkom tečie znovu na juhovýchod, odtiaľ k vodnej nádrži Veľké Ozorovce na východ. Pod priehradou už tečie len severojužným smerom.

Ústie

Číža sa vlieva do Chlmca východne od obce Egreš v nadmorskej výške 134,3 m n. m.
Dubník (Červenica)

Dubník je stará banská osada v katastri obce Červenica.

História

V minulosti osadu obývali baníci pracujúci v neďalekých opálových baniach, brusiči opálov a banskí úradníci. Najviac obyvateľov mal Dubník v 19. storočí, s úpadkom ťažby opálov na začiatku 20. storočia sa osada prakticky vyľudnila.

Súčasnosť

Dnes je v osade už len jediný pôvodný dom, ktorý používajú lesníci ako hospodársku budovu. V roku 1990 bola zbúraná pôvodná brusiareň opálov a niekoľko ďalších budov. V tesnej blízkosti osady sú stopy po starej banskej činnosti a náučný chodník vybudovaný nadáciou Dubníckych opálových baní.
La Chapelle-Moutils

Poloha

Obec má rozlohu 18,9 km². Najvyšší bod je položený 197 m n. m. a najnižší bod 117 m n. m.

Obyvateľstvo

Počet obyvateľov obce je 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Cormier

Poloha

Obec má rozlohu 10,48 km². Najvyšší bod je položený 145 m n. m. a najnižší bod 72 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Unchair

Poloha

Obec má rozlohu 3,73 km². Najvyšší bod je položený 194 m n. m. a najnižší bod 85 m n. m.

Obyvateľstvo

Počet obyvateľov obce je 159 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v ľadovom hokeji 1966

Hrací systém majstrovstiev

Osem účastníkov sa stretlo systémom každý s každým po jednom zápase. Každé mužstvo tak odohralo sedem zápasov a celkový počet zápasov na turnaji bol 28.
Ville-en-Blaisois

Poloha

Obec má rozlohu 6,89 km². Najvyšší bod je položený 228 m n. m. a najnižší bod 163 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rozvojová krajina

Rozvojová krajina alebo (pojem z čias studenej vojny) krajina tretieho sveta je krajina, ktorá má nízky HDP na obyvateľa, nízky index ľudského rozvoja, vysokú úmrtnosť a veľmi nízky celkový životný štandard. Neexistuje však žiadna objektívna definícia rozvojovej krajiny; vo všeobecnosti tieto štáty nie sú tak rozvinuté ako členské štáty OECD, sú to teda prevažne štáty mimo OECD, ktoré sa označujú ako rozvinuté krajiny či krajiny prvého sveta.
Rozvojové krajiny sú zväčša bývalé kolónie. Pod nevýkonné hospodárstvo sa podpisujú orientácia na poľnohospodárstvo a ťažobný priemysel, ako aj občianske vojny (dôsledky kolonizácie), ale v neposlednom rade aj nízka vzdelanosť obyvateľstva, prírodné katastrofy a neschopnosť im čeliť a odstraňovať ich následky. Významným problémom rozvojových krajín sú aj rôzne epidémie, ktorých šírenie je uľahčené nedostatočnou zdravotníckou starostlivosťou, nezamestnanosť a nízke ohodnotenie pracujúcich a z toho vyplývajúca nesolventnosť obyvateľstva.
Ako rozvojové krajiny sa obvykle označujú všetky africké krajiny (okrem Južnej Afriky), latinskoamerické krajiny, krajiny juhozápadnej, južnej a juhovýchodnej Ázie a všetky krajiny Oceánie s výnimkou Austrálie a Nového Zélandu.

Termín krajina tretieho sveta

Termín prvýkrát použil v roku 1952 francúzsky demograf Alfred Sauvy. Pomenoval ním krajiny, ktoré sa počas studenej vojny nepridali ani na stranu USA (Prvý svet) ani na stranu ZSSR (Druhý svet). Po rozpade ZSSR Druhý svet sa väčšinou prestal používať a ako Prvý svet sa často začali označovať všetky rozvinuté krajiny.
Deutschland (ťažký krížnik)

Stavba

Kýl lode bol položený 5. februára 1929 v lodeniciach Deutsche Werke v Kiele. Spustenia na vodu sa dočkala 19. mája 1931, a Kriegsmarine si ju prevzala do služby 1. apríla 1933. Na tomto plavidle sa ako na prvom na svete, pri takej veľkosti lode, použilo elektrické zváranie.

Pohon a pancierovanie

Pohon zabezpečovali dieselové motory MAN (typ M9Z 42/58) s výkonom 41 748 kW ktorý sa prevodovkou Vulcan prevádzal na lodné skrutky, ktoré dokázali plavidlu pri ideálnych podmienkach udeliť rýchlosť až 30 u, v praxi bola maximálna rýchlosť okolo 28,5 – 29 u. Ako prvá jednotka bola mierne odlišná, keďže sa na nej vyskúšalo množstvo nových technológií a postupov. Hlavnými rozdielmi oproti ostatným jednotkám triedy bol tvar veliteľskej veže a tvar mostíka. Deustchland mal takisto menší výtlak, a pancierovanie, ako jeho sesterské lode.
Bočný pás, chrániaci kotolne, strojovne, sklady munície a ostatné dôležité časti lode mal hrúbku len 80 mm, čo bolo na tú dobu málo na bojovú loď, i preto nikdy nebola oficiálne klasifikovaná ako bojová. Tento pás sa mierne prekrýval s protitorpédovými oddielmi. Na prove mal hrúbku od 30 do 60 mm, na korme 18-60 mm. Podhladinová časť bola chránená ešte 45 mm prepážkou (dvojité dno). Pancierovanie paluby dosahovalo hrúbku do 40 mm, delovej veže 100 mm, barbety a veliteľskej veže až 140 mm.

Výzbroj

Hlavná výzbroj pozostávala zo šiestich diel kalibru 280 mm v dvoch trojhlavňových vežiach Derh C/28, s dostrelom 36 475 m. Pomocnú výzbroj tvorilo osem diel kalibru 150 mm uložených v jednohlavňových vežiach typu MPL, s dostrelom 23 000 m. Proti lietadlám bolo nainštalovaných šesť 88 mm kanónov vo dvojhlavňových vežiach Dopp LC/31, osem 37 mm a šesť kanónov kalibru 20 mm. Pôvodne aj osem torpédometov kalibru 500 mm, neskôr 533 mm v zadnej časti lode po dvoch štvorhlavňových kompletoch.
Katapult uprostred lode bol nainštalovaný v roku 1936. Najskôr boli použité lietadlá Heinkel He 60 a neskôr Arado Ar 196.

Dohra

Na jar 1946 Lützow vyzdvihla Červená armáda a premiestnila ho do Kaliningradu alebo Leningradu kde slúžil ako experimentálne plavidlo. Nie je jasné, či bol zničený ako cvičný cieľ, alebo potopený, alebo šiel do šrotu.
Kyanippos (syn Aigialea)

Kyanippos (starogr. Κυάνιππος – Kyanippos, lat. Cyanippus) je v gréckej mytológii, syn argejského kráľa Aigialea, bol posledný kráľ v Argu z rodu Amythaónovcov.
Kyanippov starý otec Adrastos bol jeden zo siedmich vodcov, ktorý sa zúčastnil neúspešnej vojenskej výpravy Argu proti Tébam vo vojne zvanej Siedmi proti Tébam a ako jediný z vodcov ju prežil. Po desiatich rokoch sa potomkovia padlých vodcov, tzv. epigoni, a medzi nimi aj Adrastov syn Aigialeus znovu vypravili proti Tébam a tentoraz v boji zvíťazili. Zatiaľ čo jeho otec Adrastos v predošlej výprave ako jediný prežil, on naopak, ako jediný z vodcov padol.
Keď potom kráľ Adrastos zomrel, jeho vnuk Kyanippos sa mal stať právoplatným následníkom trónu. On bol však v tom čase ešte malý, preto sa jeho opatrovníkmi a prakticky vládcami Argu stali Tydeov syn Diomédes a Euryalos syn Mékistea. Neskôr, keď Kyanippos dospel, prevzal opraty vlády sám. Po rokoch vlády však zomrel bezdetný a kráľom Argu sa stal Amfilochos syn Amfiaraa a tak bol Kyanippos posledným kráľom Argu z rodu thesálskych Amythaónovcov.
Onans

Poloha

Obec má rozlohu 14,21 km². Najvyšší bod je položený 481 m n. m. a najnižší bod 335 m n. m.

Obyvateľstvo

Počet obyvateľov obce je 372 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Louit

Poloha

Obec má rozlohu 5,04 km². Najvyšší bod je položený 353 m n. m. a najnižší bod 240 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anderlová

Prameň

Preteká Veporskými vrchmi, podcelkom Čierťaž, pramení v oblasti Mojžišovho vrchu, na severnom svahu Jeleňovej (1 174,0 m n. m.), v nadmorskej výške cca 950 m n. m.
Le Soler

Poloha

Obec má rozlohu 10,35 km². Najvyšší bod je položený 92 m n. m. a najnižší bod 43 m n. m.

Obyvateľstvo

Počet obyvateľov obce je 6 802 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Optický disk

Optický disk je záznamové médium na uchovávanie informácií (dát, hudby a obrazu) v digitálnej forme. Podľa druhu poznáme disky CD, DVD, Blu-ray, HD DVD, HVD.
Optický disk je tenký polykarbonátový kotúč. Informácie na ňom sú uložené vo forme jednotiek a núl (binárna forma) reprezentovaná priehlbeninkami v špirálovo zatočenej stope disku. Dáta sa ćítajú opticky - laserom (z toho názov optický disk). Široké uplatnenie našiel pri ukladaní dát (informačné technológie), reprodukcii zvuku, a prehrávaní videa.

História

David Paul Gregg vyvinul analógový optický disk a patentoval ho v rokoch 1961 a 1969 (U.S. Patent 3,430,966). Veĺmi zaujímavý je U.S. Patent 4,893,297, z roku 1968 a vydaný v roku 1990, ktorý je zdrojom obrovského príjmu pre Pioneer. Ten zahŕňa systémy ako CD, DVD, ba aj Blu-ray. Súčasne malá skupina fyzikov začala s optickými diskami experimentovať vo firme Philips v Eindhovene, v Holandsku v roku 1969. V roku1975, sa Philips a MCA rozhodli spojiť sily. V roku 1978, bol dlho očakávaný laserový disk predstavený v Atlante. MCA dodala disky a Philips prehrávače. Bol to však úplný technický a komerčný prepadák, a kooperácia firiem sa skončila. V Japonsku a v USA, bol Pioneer úspešný s videodiskami, až do príchodu DVD.
Philips a Sony vytvorili v roku 1979 konzorcium na vývoj digitálnych audio diskov, čo viedlo k veľmi úspešnému predstaveniu kompaktného disku v roku 1983.
Podpora a štandardizácia optických diskov spadá pod Optical Storage Technology Association (OSTA).
Hoci sú optické disky výrazne trvácnejšie ako predchádzajúce záznamové médiá, sú taktiež náchylné na poškodenie najmä vplyvom okolitého prostredia. Knižnice a archívy by to mali vziať v úvahu a zabezpečiť procedúry na ochranu médií, aby sa zachovala ich dlhodobá použiteľnosť
Saint-Symphorien-de-Marmagne

Poloha

Obec má rozlohu 37,31 km². Najvyšší bod je položený 635 m n. m. a najnižší bod 286 m n. m.

Obyvateľstvo

Počet obyvateľov obce je 852 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Institut polytechnique des sciences avancées

Institut polytechnique des sciences avancées (IPSA) je francúzska súkromná letecká a vesmírna škola založená v roku 1961 v Ivry-sur-Seine, Lyon, Marseille a Toulouse.
Od roku 1998 je škola súčasťou IONIS Education Group.
Fontaines-Saint-Clair

Poloha

Obec má rozlohu 6,23 km². Najvyšší bod je položený 343 m n. m. a najnižší bod 195 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kármánova hranica

Kármánova hranica je široko prijímaná hranica medzi zemskou atmosférou a kozmickým priestorom, ktorá je zvolená vo výške 80 km nad povrchom Zeme (presnejšie hladinou mora). Navrhnutá bola v 50. rokoch 20. storočia americko-maďarským fyzikom a inžinierom Theodorom von Kármánom a v súčasnosti je Medzinárodnou leteckou federáciou pre jednoduchosť akceptovaná ako štandardná hranica zemskej atmosféry.

Definovanie hranice

Určenie Kármánovej hranice súviselo s predpokladom, že v danej výške už klasický aeronautický let nie je možný. So zvyšujúcou sa výškou totiž klesá hustota vzduchu a lietadlo preto musí využiť buď väčšiu plochu krídel, alebo letieť vyššou rýchlosťou, aby dosiahlo vztlak potrebný pre vodorovný let. Plocha krídel je technicky obmedzená, a preto pre udržanie stroja vo veľkých výškach prichádza do úvahy už len zvýšenie rýchlosti. Vo výške Kármánovej hranice však potrebná rýchlosť prekračuje orbitálnu rýchlosť, takže už nemá zmysel používať krídla a hovoriť o aeronautickom lete, pretože v podstate už ide o let orbitálny (aj keď v praxi je vo výške 100 km ešte relatívne priveľká hustota vzduchu; aby teleso vykonalo plný orbitálny let, musí dosiahnuť výšku nad 120 km). Výpočet hodnoty tejto hranice zavisí od mnohých faktorov (ročné obdobie, slnečná aktivita, parametre lietadla, atď.), jej priemerná hodnota sa ale pohybuje okolo výšky 100 km, preto Kármán navrhol túto výšku ako dobre zapamätateľnú aproximáciu.

Historická nevyhnutnosť nízkej hranice vesmíru

Hranica atmosféry nie je presne určená a exosféra presahuje vzdialenosť 1 200 km nad povrchom Zeme. Magnetosféra má dosah ešte väčší. Hranice vesmíru však boli určené kozmickými pretekmi v počiatkoch kozmonautiky. Ak bolo nespochybniteľné, že Sputnik lietal na orbite a teda v kozme, existovala už len otázka, ako hlboko pod ním ešte vesmír bude. 
Nakoľko široké okolie Kármánovej hranice (cca 80 – 220 km nad povrchom Zeme) nemalo a zatiaľ ani v súčasnosti nemá praktické využitie ani v kozmonautike, ani v letectve, mohla byť hranica vesmíru dohodnutá kdekoľvek. 
Zlom nastal pri ďalšom prvenstve Ruska, (ZSSR), po štarte Gagarina a jeho orbitálnom lete. Vostok 1 dosiahol apogeum/perigeum 327/181 km.  USA potrebovalo propagandisticky čím skôr dobehnúť náskok východného bloku, ale dokázali vykonať len suborbitálny kozmický let. Alan Bartlett Shepard dosiahol apogeum/perigeum len 187/0 km, a aby bolo zrejmé, že USA tiež dosiahli vesmír a nie, že len do vesmíru nakukli, musela sa hranica vesmíru položiť podstatne nižšie. Pri hranici vesmíru 80 km, ju Alan Shepard prekročil viac ako dvojnásobne.

Obmedzená akceptácia Karmánovej hranice

Kármánovú hranicu neakceptuje napríklad USA, ktorého letectvo používa pre hranicu vesmíru výšku 50 míľ (cca 80 km) nad povrchom Zeme. Okrem historických motívov ide tiež o dobre zapamätateľnú aproximáciu. Ale hranica 80 km je už reálne využívaná pre aerodynamické manévrovanie vztlakových telies a navyše leží v blízkosti reálneho delenia vrstiev atmosféry, blízko hranice homosféry/heterosféry, resp. mezosféry/termosféry.
Svor (hornina)

Vznik

Svor sa tvorí pri stredných až vyšších tlakoch a teplotách, hlavne z pelitických - ílových ale aj piesčitých sedimentov, hlavne pri orogénnej, regionálnej metamorfóze. Niektoré svory tiež môžu vznikať retrográdnou premenou (diaftorézou rúl). Svory v prírode plynule prechádzajú do geneticky podobných hornín ako sú slabšie metamorfované svorové fylity, ktoré sú jemnozrnnejšie, s mikrošupinkovitým sericitom, alebo sa prestupujú s viac metamorfovanými svorovými rulami, ktoré majú hrubšiu zrnitosť a vyšší obsah živcov, ktoré sú navyše viac bázické.

Zloženie a vlastnosti

Sú to strednozrnné alebo hrubozrnné horniny, v ktorých možno okom dobre rozoznať sľudy, hlavne muskovit, menej biotit a tiež kremeň. Podiel živcov, z ktorých prevažuje plagioklas (hlavne albit) je nízky a nezvykne presahovať 10%. Z vedľajších minerálov je zastúpený aj amfibol a granát. Akcesorické minerály svorov sú hlavne turmalín, apatit, grafit, chlorit, rudy (magnetit) ai. Od rúl sa líšia nedostatkom živcov. Textúra býva rovnobežná i plástovitá. Štruktúra je zreteľne šupinatá. Odlučnosť svorov je dokonale bridličnatá, až doskovitá. Svory sú zväčša svetlo sfarbené, sivasté, žltkasté i zelenkasté ale i hnedočiene. Farba svorov závisí od prevládajúceho druhu sľudy. Podľa minerálneho zloženia sa rozoznávajú granátické, turmalinické, chloritické, grafitické, staurolitové a iné typy svorov.

Výskyt

V Českom masíve sa nachádza napríklad v Hrubom Jeseníku, ďalšie výskyty sú známe z Klínovca, Domažlíc, Kaplíc a celého moravika, hlavne okolo Vranova nad Dyjí v moravskej svorovej zóne.
V Západných Karpatoch sa svory vyskytujú spolu s rulami najmä v kryštaliniku jadrových pohorí ako je Tribeč, Považský Inovec (v severnom - seleckom bloku), Malé Karpaty (granátické a staurolitové) a v Tatrách. Bežné sú tiež v kryštaliniku veporika hlavne v Slovenskom rudohorí a Kráľovohoľských Tatrách.

Použitie

Nemajú žiadne významné praktické použitie. Môžu byť použité ako kamenivo, do betónov, ako drvina na stavbu ciest atď. Svory na Slovensku sú väčšinou veľmi rozpukané.
Orglandes

Poloha

Obec má rozlohu 9,26 km². Najvyšší bod je položený 38 m n. m. a najnižší bod 5 m n. m.

Obyvateľstvo

Počet obyvateľov obce je 348 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aglauros (dcéra Aktaia)

Aglauros alebo Agraulos (starogr. Ἄγλαυρος, Ἄγραυλος – Aglauros, Agraulos) je v gréckej mytológii dcéra aténskeho kráľa Aktaia.
Aglauros sa vydala za aténskeho kráľa Kekropa I. a porodila mu štyri deti, syna Erysichthóna, ktorý zomrel bezdetný a dcéry Aglauru, Hersu a Pandrosidu.
Antickí autori nám o Aglaure okrem týchto informácii nič bližšieho nezaznamenali.
Aubenton (obec)

Polohopis

Aubenton má rozlohu 23,7 km². Najvyšší bod je položený 259 m n. m. a najnižší bod 168 m n. m.

Obyvateľstvo

Aubenton má 701 obyvateľov (2009).
Graf vývoja obyvateľstva:
Zdroje: INSEE
Point zéro

Point zéro (bod nula) je miesto na námestí pred vchodom do parížskej katedrály Notre Dame. Na tomto mieste je v dlažbe zasadená malá bronzová hviezdica, ktorá tvorí pomyselný stred Paríža. Od tohto miesta sa oficiálne merajú všetky vzdialenosti na francúzskych cestách a vzdialenosti od Paríža.
Žďárské vrchy

Žďárské vrchy sú vrchovina na rozhraní Čiech a Moravy, ide o geomorfologický podcelok Českomoravskej vrchoviny. Približne 60 % územia je zalesnených. To je jeden z dôvodov, prečo tu v roku 1970 bola zriadená CHKO. Územím prechádza hranica európskeho rozvodia Labe – Dunaj. Z hornín prevládajú kryštalické bridlice, ktorými miestami prenikajú rulové veže. V starších štvrtohorách, v pleistocéne, na Žďárské vrchy pôsobila vplyvom mrazu denudácia, ktorá rozrušila granitový povrch a vytvorila kamenné moria. Odolnejšie miesta denudáciu prečkali a dodnes zostali rôzne skalné útvary napríklad Čtyři palice, Dráteníčky, Zkamenělý zámek alebo najvyšší vrchol Žďárských vrchov, Devět skal (836 m n. m.), čo je skutočne skupina deviatich skál, tvoriacich malé skalné mesto. Vrchol bol upravený tak, aby poslúžil ako vyhliadka. Okolité stromy ho však prerástli.
Klíma tejto oblasti patrí medzi najdrsnejšie v Česku, pretože je toto nevysoké pohorie vystavené severozápadným vetrom z Polabí.

Dejiny

Už v ranom stredoveku tadiaľ viedli dôležité obchodné cesty, ale vyššie polohy boli osídlené až od 13. storočia. V 14. storočí sa tu začalo ťažiť striebro a to znamenalo značný príliv obyvateľstva nielen českého, ale aj nemeckého. Ťažba skončila v 18. storočí. Pôda je priaznivá len na pestovanie nenáročných plodín, napr. zemiak. Poľnohospodárstvo sa väčšinou sústreďuje na živočíšnu výrobu. Častým javom hlavne na Sázave boli tzv. hámre, kováčske dielne s kladivami poháňanými vodou.
Najvýznamnejšou pamiatkou je pútnický kostol svätého Jána Nepomuckého na Zelenej hore pri Žďári nad Sázavou.

Rieky a rybníky

Žďárskými vrchmi prechádza hlavné európske rozvodie Čierneho a Severného mora. Pramení tu niekoľko riek – Svratka, Sázava, Oslava, Doubrava a Chrudimka. V pramennej oblasti Sázavy a Doubravy sa nachádzajú rybníky Velké Dářko (najväčší rybník na vysočine) a Malé Dářko, rieka Oslava pramení v rybníkoch Matějovskom a Babíne a následne preteká Veselským rybníkom. Najvyššie položené sú na Vysočine rybníky Sykovec a Medlov.
Vauchelles-lès-Authie

Poloha

Obec má rozlohu 4,7 km². Najvyšší bod je položený 143 m n. m. a najnižší bod 83 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Augan

Poloha

Obec má rozlohu 40,93 km². Najvyšší bod je položený 144 m n. m. a najnižší bod 40 m n. m.

Obyvateľstvo

Počet obyvateľov obce je 1 430 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Niévroz

Polohopis

Niévroz má rozlohu 10,46 km². Najvyšší bod je položený 197 m n. m. a najnižší bod 175 m n. m.

Obyvateľstvo

Niévroz má 1517 obyvateľov (2009).
Graf vývoja obyvateľstva:
Zdroje: INSEE
Miroslav Ploščica

Doc. RNDr. Miroslav Ploščica, CSc. (* 1962, Spišská Stará Ves) je slovenský matematik, vysokoškolský učiteľ, hráč bridžu, lúštiteľ hádaniek a krížoviek.
Vyštudoval Prírodovedeckú fakultu UPJŠ v Košiciach, pracoval v Matematickom ústave SAV, detašované pracovisko Košice, v súčasnosti pracuje na Ústave matematických vied UPJŠ. Ťažiskom jeho vedeckej práce je výskum v oblasti usporiadaných algebraických štruktúr. Je viacnásobným majstrom Slovenska v súťaži družstiev a majster Otvorených majstrovstiev Slovenska v súťaži párov za rok 2006 v bridži a niekoľkonásobným reprezentantom Slovenska na Majstrovstvách sveta v riešení logických úloh.
Je členom Košického bridžového klubu, člen klubu hádankárov a krížovkárov Gorali, Stará Ľubovňa.